**Пескара** (италијански: *Pescara*) е најголемиот град и економски центар на провинцијата Абруцо и главен град на истоимената област Пескара. Иако најзначаен градот не е административен центар на регионот, туку тоа место му припаѓа на градот Л'Аквила.

Пескара е позната како родно место на познатиот италијански поет и основач на фашизмот Габриеле Д'Анунцио.

Потекло на името
----------------

Името „Пескара" би значело „изобилство со риба", поим првпат применуван во средниот век.

Географија
----------

Пескара се наоѓа во централна Италија. Градот е 210 километри источно од главниот град Рим и 100 километри источно од главниот град на провинцијата, Л'Аквила.

### Релјеф

Пескара се наоѓа на источниот брег на Јадранот и е најблиското јадранско пристаниште до градот Рим. Градот се развил околу сливот на реката Пескара. Бидејќи течението на оваа река е врска со внатрешноста и игра важна улога во трговијата, градот се здобил со услови за развој на пристанишните активности.

### Вода

Пескара се развила како град на сливот на реката Пескара во Јадранското Море.

### Клима

Климата во Пескара е средоземна. Затоа, летата се топли и суви, а зимите се благи и врнежливи.

| Климатски податоци за Пескара, 1971-2000 |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Прос. висока °C (°F) | 11.2 (52.2) | 11.9 (53.4) | 14.4 (57.9) | 17.7 (63.9) | 22.3 (72.1) | 26.3 (79.3) | 29.2 (84.6) | 29.0 (84.2) | 25.6 (78.1) | 20.7 (69.3) | 15.5 (59.9) | 12.4 (54.3) | 19.68 (67.43) |
| Сред. дневна °C (°F) | 6.5 (43.7) | 7.0 (44.6) | 9.2 (48.6) | 12.2 (54) | 16.6 (61.9) | 20.6 (69.1) | 23.2 (73.8) | 23.1 (73.6) | 20.0 (68) | 15.6 (60.1) | 10.7 (51.3) | 7.8 (46) | 14.38 (57.89) |
| Прос. ниска °C (°F) | 1.8 (35.2) | 2.2 (36) | 3.9 (39) | 6.7 (44.1) | 11.0 (51.8) | 14.8 (58.6) | 17.2 (63) | 17.3 (63.1) | 14.4 (57.9) | 10.5 (50.9) | 5.9 (42.6) | 3.2 (37.8) | 9.08 (48.33) |
| Прос. врнежи мм (ин) | 48.1 (1.894) | 52.2 (2.055) | 56.8 (2.236) | 56.9 (2.24) | 31.7 (1.248) | 46.2 (1.819) | 34.4 (1.354) | 55.5 (2.185) | 61.2 (2.409) | 72.0 (2.835) | 79.8 (3.142) | 62.9 (2.476) | 657.7 (25.893) |
| Прос. бр. дождливи денови | 6.4 | 6.8 | 6.8 | 5.9 | 4.9 | 5.2 | 4.0 | 5.0 | 5.8 | 7.0 | 7.8 | 7.2 | 72.8 |
| Извор: World Meteorological Organization, |

| Климатски податоци за Пескара - Аеродром Абруџо, надморска височина: 11м, 1961–1990 |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Прос. висока °C (°F) | 10.5 (50.9) | 11.6 (52.9) | 14.1 (57.4) | 17.8 (64) | 22.2 (72) | 26.0 (78.8) | 28.9 (84) | 28.6 (83.5) | 25.4 (77.7) | 20.5 (68.9) | 15.7 (60.3) | 11.8 (53.2) | 19.43 (66.97) |
| Сред. дневна °C (°F) | 6.1 (43) | 7.1 (44.8) | 9.2 (48.6) | 12.4 (54.3) | 16.6 (61.9) | 20.4 (68.7) | 23.0 (73.4) | 22.9 (73.2) | 19.9 (67.8) | 15.5 (59.9) | 11.0 (51.8) | 7.5 (45.5) | 14.3 (57.74) |
| Прос. ниска °C (°F) | 1.7 (35.1) | 2.6 (36.7) | 4.4 (39.9) | 7.0 (44.6) | 11.0 (51.8) | 14.7 (58.5) | 17.1 (62.8) | 17.1 (62.8) | 14.4 (57.9) | 10.6 (51.1) | 6.4 (43.5) | 3.2 (37.8) | 9.18 (48.54) |
| Прос. врнежи мм (ин) | 54.7 (2.154) | 52.6 (2.071) | 62.9 (2.476) | 55.3 (2.177) | 34.6 (1.362) | 43.9 (1.728) | 33.8 (1.331) | 53.7 (2.114) | 61.2 (2.409) | 73.5 (2.894) | 71.3 (2.807) | 76.8 (3.024) | 674.3 (26.547) |
| Прос. релативна влажност (%) | 74 | 73 | 72 | 71 | 72 | 70 | 69 | 71 | 72 | 75 | 76 | 76 | 72.6 |
|
| Сред. бр. сончеви часови месечно | 96.1 | 109.2 | 151.9 | 192.0 | 241.8 | 261.0 | 303.8 | 275.9 | 219.0 | 170.5 | 111.0 | 89.9 | 2.222,1 |
|
| Сред. бр. сончеви часови дневно | 3.1 | 3.9 | 4.9 | 6.4 | 7.8 | 8.7 | 9.8 | 8.9 | 7.3 | 5.5 | 3.7 | 2.9 | 6.07 |
| Извор: NOAA |

Историја
--------

Пескара како место почнало да се разва уште во античко време. Бил поврзан со Рим со патиштата Виа Клаудио Велерио и Виа Тибуртино. Градот бил важно пристаниште за трговија со источните провинции на империјата.

Во средниот век, во 597 година Ломбардите ја уништиле Пескара. Тогаш епископот од Пескара Кетеј бил обвинет за збратимување со православните христијани. Ломбардите биле Аријанци, па го фрлиле од мермерниот мост со камен врзан за вратот. Епископот подоцна станал светец и заштитник на градот. Пескара во 1095 година станала богат град со голем број споменици и цркви. Роџер II од Сицилија роден во 1140 година, го освоил градот во 1910 година, а потоа имало период на битки во кои градот бил уништен. Името значи „изобилство со риби", а првпат се споменувало во тој период. После тоа со Пескара владееле неколку благородници, имено Раиналдо Орсини, Луј Савојски и Франческо дел Борџо, викар на кралот Ладислав од Неапол, кој ги изградил тврдината и кулата. После тоа владетели биле Д'Авалуа. Џакомо Калдоре го освоил градот во 1435 година до 1439 година. Пескара била постојано напаѓана од Венецијанците. Кога подоцна станал дел од шпанското кралство Неапол, бил претворен во тешка тврдина.

Турците во 1566 година ја опколиле Пескара со 105 галии. Граѓаните давале жесток отпор, па Турците успеале само да ги ограбат околните места. Поради својата бурна историја, на почетокот на 18 век, Пескара имала само 3.000 жители. Австријците во 1707 година ја нападнале Пескара и ја освоил по двомесечна опсада. Градот бил нападнат од пробурбонскиот Џузепе Пронио. Французите во 1800 година ја освоиле Пескара, која станала важно упориште на режимот на Жозеф Бонапарта. Карбонари од Пескара во 1814 година се побунил против Жоашен Мир. Кралот бил таму на 15 мај 1815 година потпишал еден од првите устави на италијанскиот Ризорџименто. После тоа, Пескара станала симбол на суровата реставрација на бурбонците поради злогласниот затвор Бурбон. Во 1853 година градот бил зафатен од големи поплави.

Пескара била ослободена во 1860 година од страна на Клемент де Цезарис, соработник на Гарибалди. После тоа, Пескара станала најголемиот град на Абруцо. За време на Втората светска војна, градот бил важно пристаниште кое претрпело тешки разурнувања, па потоа бил обновен и со тоа станал еден од „најновите" градови во Италија.

Население
---------

Според резултатите од пописот на населението во 2018 година, во општината живееле 119,554 жители.

Демографија| 1931 | 1936 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| 37.966 | 45.445 | 65.466 | 87.436 | 122.470 | 131.330 | 122.236 | 116.286 | 117.166 |

Во 2008 година Пескара имала околу 123.000 жители, дури 6 пати повеќе во споредба со почетокот на 20 век.(но со текот на времето градот припои бројни предградија).

Денес, градот има голем број доселеници.

Економија и култура
-------------------

Делови од стариот град
 Плоштадот Гарибалди
 Пристаништето во Пескара
 Куќи во историскиот центар на Пескара
Пескара е најголемиот град во регионот Абруцо и еден од најважните економски, трговски и туристички центри на јадранскиот брег. Пескара има брег кој се протега на 20 километри, поради што е важен туристички град. Миленик е на италијанските туристи во текот на летото.

Во градот се наоѓа универзитетот- Универзитетот Габриел Данунцио. Во Пескара се одржале и 16. Медитерански игри во 2009 година.

Градски знаменитости
--------------------

* Гувернерската палата со библиотека од 600.000 книги
* Катедралата Свети Китеј
* Куќата на Габриел Данунцио
* Катедралата на Светото срце

Спорт
-----

* ФК Пескара, фудбалски клуб основан во 1936 година.
* ВК Пескара, трофеен ватерполо клуб (1930—2009).

Пескара била домаќин на Медитеранските игри во 2009 година, на кои учествуваа вкупно 4.180 спортисти од 23 земји во 28 спортови.

Градови партнери
----------------

* Франција Аркашон
* САД Мајами Бич
* Перу Лима
* Хрватска Сплит
* Италија Казале Монферато
* Италија Монтикјари
* Италија Бреша
* Италија Гардоне Ривијера

Галерија
--------

* Црквата „" (Свето срце) во ПескараЦрквата „" (Свето срце) во Пескара
* куќата на Габриел Д'Анунциокуќата на Габриел Д'Анунцио
* Градска пешачка улицаГрадска пешачка улица
* Плажи на периферијата на градотПлажи на периферијата на градот

Наводи
------

1. ↑  „Climate Pescara, Italy". *worldweather.wmo.int*.
2. ↑  
„Pescara Climate Normals 1961–1990". NOAA. Посетено на July 1, 2016.
3. ↑  „Statistiche I.Stat". ISTAT. 28. 12. 2012. Проверете ги датумските вредности во: `|date=` (help)

Надворешни врски
----------------

* www.comune.pescara.it Официјална веб-страница на градот Пескара
* www.pescara2009.it Официјална веб-страница на 16-те Медитерански игри во Пескара 2009 година.
* www.abruzzo-airport.it Градски аеродром
* www.unipe.it Архивски примерок на Семрежниот архив (англиски)